Diari Oficial de la Generalitat Valenciana


Sumari del DOGV 3529, del 01-07-1999 (1999/6102)

RESOLUCIÓ de 15 de juny de 1999, de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés a dos places del grup A, sector d'administració especial, titulats superiors, pel sistema de concurs oposició lliure, amb destinació al Servei d'Estudis i Planificació d'aquesta Universitat Politècnica de València, convocades per Resolució de 28 d'octubre de 1998 (DOGV núm. 3.386, de 3 de desembre de 1998).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3529

Data del DOGV
:   01-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6102


Organisme emissor
:   Universitat Politècnica de València

Tipus de document
:   Resolució

RESOLUCIÓ de 15 de juny de 1999, de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés a dos places del grup A, sector d'administració especial, titulats superiors, pel sistema de concurs oposició lliure, amb destinació al Servei d'Estudis i Planificació d'aquesta Universitat Politècnica de València, convocades per Resolució de 28 d'octubre de 1998 (DOGV núm. 3.386, de 3 de desembre de 1998). [1999/X6102]
  
Una vegada concloses les proves selectives per a l'ingrés com a personal funcionari, sector d'administració especial d'aquesta Universitat Politècnica de València, en el grup A, i de conformitat amb el que estableix la base 9.2 de la convocatòria de proves selectives d'accés al grup A, sector d'administració especial, titulats superiors, pel sistema de concurs oposició lliure, de 28 d'octubre de 1998 (DOGV núm. 3.386, de 3 de desembre de 1998), aquest Rectorat resol:
  
Primer
  
Publicar definitivament, amb l'expressió de la puntuació total obtinguda, els noms dels aspirants que han superat les proves selectives d'accés al grup A, sector d'administració especial, titulats superiors, pel sistema de concurs oposició lliure, i que s'esmenten a continuació:
  
Cognoms i nom OPOSICIÓ CONCURS TOTAL
  
DIAZ CANO, JOSÉ RICARDO 15,40 10,70 26,10
  
NAVARRO ALJIBE, SALVADOR FCO 14,40 10,25 24,65
  
Segon
  
En el termini de 20 dies hàbils a comptar des de l'endemà de la publicació d'aquesta resolució en el Diari Oficial de la Generalitat Valenciana, els aspirants que s'esmenten en el punt anterior hauran de presentar davant del Servei de Recursos Humans- Secció del PAS- d'aquesta Universitat Politècnica de València els documents següents:
  
a) Certificat de naixement expedit pel Registre Civil corresponent o fotocòpia del document nacional d'identitat, o del passaport en el cas del nacionals dels estats membres de la Unió Europea o d'aquells estats als quals siga aplicable la lliure circulació de treballadors.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver sigut separat mitjançant expedient disciplinari de cap administració o càrrec públic, i també de no trobar-se inhabilitat penalment per a l'exercici de les funcions públiques.
  
d) Certificat mèdic que acredite posseir la capacitat física necessària per a l'acompliment de les funcions dels llocs de treball que s'ofereixen.
  
e) Els aspirants discapacitats hauran de presentar un certificat de la Conselleria de Treball i Afers Socials o òrgans competents d'altres administracions públiques, que acrediten discapacitació igual o superior al 33%, i també la seua capacitat per a acomplir les funcions que corresponguen a les vacants que s'ofereixen.
  
Una vegada les persones interessades hi hagen presentat els documents, i en un termini màxim d'un mes comptador a partir de l'endemà de la publicació de la resolució per la qual s'efectuen els nomenaments com a funcionaris de carrera en el Diari Oficial de la Generalitat Valenciana, les persones interessades hauran de prendre possessió en els seus llocs corresponents.
  
Tercer
  
Contra aquest acte, que és definitiu en la via administrativa, les persones interessades podran interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació, de conformitat amb el que estableix l'article 109 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària, i el 46 de la Llei 29/1998, de 13 de juliol , Reguladora de la Jurisdicció Contenciosa Administrativa.
  
Prèviament, podran interposar, en el termini d'un mes comptat a partir de l'endemà de la publicació d'aquesta, un recurs potestatiu de reposició davant el rector, de conformitat amb el que disposa l'article 116 de la Llei 30/1992, de 26 de novembre , de Regim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener. Tot això, sense perjudici que es puga fer ús de qualsevol altra via que es considere oportuna.